CELEX: C2004/179/21
Language: hu
Date: 2004-07-10 00:00:00
Title: T-148/04. sz. ügy: A TQ3 Travel Solutions által 2004. április 26-án az Európai Közösségek Bizottsága ellen benyújtott kereset

10.7.2004   
            
            
               HU
            
            
               Az Európai Unió Hivatalos Lapja
            
            
               C 179/10
            
         A TQ3 Travel Solutions által 2004. április 26-án az Európai Közösségek Bizottsága ellen benyújtott kereset
   (T-148/04. sz. ügy)
   (2004/C 179/21)
   Az eljárás nyelve: francia
   A TQ3 Travel Solutions, székhely: Mechelen (Belgium), képviseli Rusen Ergec és Kim Möric, avocats, kézbesítési cím: Luxembourg, 2004. április 26-án keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes a következő döntés meghozatalát kéri az Elsőfokú Bíróságtól:
   
               —
            
            
               semmisítse meg a 2004. február 24-i bizottsági határozatot, amellyel a felperest értesítik az ADMIN/D1/PR/2003/131 sz. szerződés 1. tételére (Brüsszel) vonatkozó ajánlatának elutasításáról;
            
         
               —
            
            
               semmisítse meg az 1. tételt a Carlson Wagonlit Travels társaságnak odaítélő bizottsági határozatot, amelyet a Bizottság a 2004. március 16-i levelével hozott a felperes tudomására;
            
         
               —
            
            
               állapítsa meg, hogy a Bizottság által elkövetett jogsértés megalapozza a Bizottságnak a felperessel szembeni felelősségét;
            
         
               —
            
            
               utalja a felperest a Bizottság elé, hogy az elszenvedett kár mértékét megállapítsák;
            
         
               —
            
            
               kötelezze a Bizottságot a teljes költségek viselésére.
            
         Jogalapok és fontosabb jogi érvek:
   „Utazási irodák szolgáltatásai”-ra (1) vonatkozó, 2003. október 20-i meghívásos pályázati felhívást és a közbeszerzési eljárást követően, a Bizottság úgy döntött, hogy nem a felperesnek, hanem a Carlson Wagonlit Travels társaságnak ítéli oda a szerződést.
   A felperes két azonos jogi érvet hoz fel e határozatokkal szemben, amelyek szerint a Bizottság nyilvánvalóan tévedett az ajánlatok értékelése során.
   A felperes elsőként arra hivatkozik, hogy a Bizottság mérlegelése során nyilvánvalóan tévedett, mikor megállapította, hogy a Carlson Wagonlit Travels társaság ajánlata nem volt kirívóan alacsony; a felperes hivatkozik továbbá a 2002. december 23-i 2342/2002/EK bizottsági rendelet (2) 146. cikke (4) bekezdése által előírt kötelezettség be nem tartásából következő jogellenességre, amely szerint az európai intézménynek az árajánlat összeállításával kapcsolatos minden lényeges információt kérnie kellett volna.
   A második jogi érv szerint a Bizottság mérlegelése során nyilvánvalóan tévedett az ajánlatok minőségi értékének értékelésekor azáltal, hogy a Carlson Wagonlit Travelsnek ítélte a legmagasabb pontszámot az ajánlott szolgáltatások minőségéért, jóllehet ez az ajánlat az érintett szolgáltatások elégséges minőségét nem volt képes biztosítani.
   
      (1)  ADMIN/D1/PR/2003/131 sz. szerződés. (HL S 143.).
   
      (2)  Az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK bizottsági rendelet (HL L 357., 1. o.).